pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยน้อมสำนึกในพระมหากรุณาธิคุณในหลวง รัชกาลที่9
วันจันทร์ที่ 9 ตุลาคม 2560
กรุงไทยน้อมสํานึกในพระมหากรุณาธิคุณในหลวง รัชกาลที่9
เดือนตุลาคมนี้เป็นเดือนที่มีความสําคัญอย่างยิ่งสําหรับปวงชนชาวไทยที่จะรวมใจกัน แสดงความจงรักภักดีและแสดงความอาลัยถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งผู้บริหารและพนักงานของธนาคารกรุงไทยน้อมสํานึกในพระมหากรุณาธิคุณของพระองค์ท่าน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า เดือนตุลาคมนี้เป็นเดือนที่มีความสําคัญอย่างยิ่งสําหรับปวงชนชาวไทยที่จะรวมใจกัน แสดงความจงรักภักดีและแสดงความอาลัยถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งผู้บริหารและพนักงานของธนาคารกรุงไทยน้อมสํานึกในพระมหากรุณาธิคุณของพระองค์ท่าน จึงได้จัดกิจกรรมอย่างต่อเนื่อง โดยในวันที่ 12 ตุลาคม 2560 กําหนดจัดทําบุญเลี้ยงพระสงฆ์ 10 รูป อ่านบทกลอนถวายอาลัย ยืนสงบนิ่ง เป็นเวลา 89 วินาที รวมทั้งจัดประดับดอกดาวเรืองในที่ทําการทุกสาขาทั่วประเทศ และปลูกต้นราชพฤกษ์ (คูน) และสร้างศาลาอเนกประสงค์ ที่โครงการพัฒนาพื้นที่หนองใหญ่ ตามพระราชดําริ จังหวัดชุมพร
“ธนาคารได้มอบหนังสือ เรี(ล)ยนแบบพ่อ ให้กับลูกค้าและพนักงาน เพื่อนําแนวทางคําสอนของพระองค์ท่านไปใช้ในการดําเนินชีวิตอย่างพอเพียงและยั่งยืน นอกจากนี้ ผู้บริหาร พนักงาน และลูกค้าของธนาคารได้ร่วมกันประดิษฐ์ดอกไม้จันทน์จํานวน 144,999 ดอก ให้กับกรุงเทพมหานคร เพื่อแจกให้กับประชาชนที่มาในงานพระราชพิธีถวายพระเพลิงพระบรมศพ ที่สําคัญ ธนาคารได้จัดกิจกรรมปลูกฝังแนวคิดหลักปรัชญาเศรษฐกิจพอเพียงอย่างยั่งยืนให้กับเยาวชนทั่วประเทศผ่านโครงการ กรุงไทยต้นกล้าสีขาว ซึ่งธนาคารได้จัดต่อเนื่องมาตั้งแต่ปี 2550 จนถึงปัจจุบันเป็นปีที่ 11”
นายผยง ศรีวณิช กล่าวต่อไปว่า ในช่วงพระราชพิธีถวายพระเพลิงพระบรมศพ เพื่อให้พนักงานทุกคนได้มีโอกาสร่วมงานพระราชพิธีถวายพระเพลิงพระบรมศพ ธนาคารจึงได้ประกาศหยุดทําการสํานักงานและสาขาทั่วประเทศ ในวันที่ 26 ตุลาคม 2560 พร้อมทั้งจัดกิจกรรมทําบุญตักบาตรพระสงฆ์ 89 รูป เพื่อถวายเป็นพระราชกุศล ในวันที่ 27 ตุลาคม 2560 ทั้งนี้ ผู้บริหารและพนักงานต่างน้อมสํานึกในพระมหากรุณาธิคุณและจะน้อมนําพระราชดํารัสมาใช้ในการดําเนินชีวิต และการดําเนินธุรกิจ เพื่อสร้างประโยชน์ให้กับสังคมและประเทศชาติ
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอินเดียประจำประเทศไทยเข้าเยี่ยมคารวะนายกรัฐมนตรีในโอกาสรับหน้าที่
วันจันทร์ที่ 11 มีนาคม 2562
เอกอัครราชทูตสาธารณรัฐอินเดียประจําประเทศไทยเข้าเยี่ยมคารวะนายกรัฐมนตรีในโอกาสรับหน้าที่
เอกอัครราชทูตสาธารณรัฐอินเดียประจําประเทศไทยเข้าเยี่ยมคารวะนายกรัฐมนตรีในโอกาสรับหน้าที่
วันนี้ (11 มีนาคม 2562) เวลา 13.00 น. นางสุจิตรา ทุไร (H.E. Ms. Suchitra Durai) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่เอกอัครราชทูตฯ เข้ารับตําแหน่งที่ประเทศไทย เชื่อมั่นว่าเอกอัครราชทูตฯ จะทําหน้าที่ในการส่งเสริมความสัมพันธ์ระหว่างไทยและอินเดียให้แน่นแฟ้นมากขึ้นได้อีก โดยเมื่อปี 2561 ได้มีการแลกเปลี่ยนการเดินทางเยือน และการพบหารือในระดับสูงอย่างสม่ําเสมอ ขอบคุณรัฐบาลอินเดียที่ให้การต้อนรับสมเด็จพระเทพรัตนราชสุดาฯ สยามบรมราชกุมารี ในการเสด็จฯ เยือนอินเดียเป็นอย่างดี และฝากความระลึกถึง นายนเรนทร โมที นายกรัฐมนตรีอินเดีย ซึ่งได้พบหารือกันถึง 3 ครั้ง เมื่อปีที่ผ่านมา ทั้งนี้ เอกอัครราชทูตฯ รู้สึกเป็นเกียรติที่ได้มารับหน้าที่ที่ประเทศไทย พร้อมชื่นชมนายกรัฐมนตรี และศักยภาพของไทย ซึ่งไทยถือเป็นมิตรประเทศที่มีความสําคัญของอินเดีย
นายกรัฐมนตรี และเอกอัครราชทูตฯ ได้หารือร่วมกันในหลายประเด็น ได้แก่ ความร่วมมือทางเศรษฐกิจ ทั้งสองฝ่ายเชื่อมั่นว่าไทยและอินเดียยังมีช่องทางการพัฒนาความสัมพันธ์ได้อีกมาก เพราะโอกาสและศักยภาพที่โดดเด่นของทั้งสองประเทศ พร้อมยินดีที่ตัวเลขความร่วมมือระหว่างกันสูงขึ้น โดยในปี 2561 มีมูลค่าการค้าระหว่างกันกว่าหนึ่งหมื่นสองพันล้านดอลลาร์สหรัฐ เพิ่มขึ้นร้อยละ 20.16 และมีจํานวนนักท่องเที่ยวอินเดียเดินทางมาไทยเพิ่มขึ้นร้อยละ 12.95 ซึ่งนายกรัฐมนตรีเชิญชวนให้นักลงทุนอินเดียมาร่วมลงทุนในเขตพัฒนาพิเศษภาคตะวันออก (EEC) ของไทย ในสาขาที่อินเดียมีศักยภาพ นอกจากนี้ เอกอัครราชทูตฯ ยังสนับสนุนให้ทั้งสองประเทศผลักดันการเจรจาจัดทํา RCEP และการเจรจา FTA ภายใต้กรอบ BIMSTEC เพื่อสร้างความแข็งแกร่งของเศรษฐกิจในภูมิภาค และสําหรับความร่วมมือด้านนวัตกรรม นายกรัฐมนตรีเห็นว่าควรพัฒนาความร่วมมือจากนโยบายที่สอดคล้องกัน ได้แก่ Thailand 4.0 และ ดิจิทัลอินเดีย ซึ่งจะเป็นโอกาสและช่องทางในการพัฒนาศักยภาพร่วมกัน
ทั้งสองฝ่ายได้ชื่นชมความร่วมมือด้านการศึกษาที่มีความใกล้ชิดและพัฒนาการที่ดีอย่างสม่ําเสมอ ฝ่ายอินเดียยินดีให้ความร่วมมือด้านวิชาการในสาขาที่อินเดียมีศักยภาพ ซึ่งจะช่วยส่งเสริมความสัมพันธ์ในระดับประชาชนให้แน่นแฟ้นมากยิ่งขึ้น นอกจากนี้ เอกอัครราชทูตฯ ขอบคุณที่ไทยให้การสนับสนุนความร่วมมือด้านความมั่นคงและการทหารกับอินเดียเสมอมา โดยเฉพาะการฝึกร่วมทางทหาร Cobra Gold
ในช่วงท้าย นายกรัฐมนตรีแสดงความเสียใจต่อสถานการณ์ความรุนแรงในแคว้นจัมมูและแคชเมียร์ และหวังว่าทั้งอินเดียและปากีสถานจะสามารถหาทางออกร่วมกันอย่างสันติได้โดยเร็ว
รัฐบาลไทย-ข่าวทำเนียบรัฐบาล-กรมบัญชีกลางเผยผลการใช้จ่ายเงินงบประมาณปี 63 ณ สิ้นไตรมาส 2
วันพฤหัสบดีที่ 9 เมษายน 2563
กรมบัญชีกลางเผยผลการใช้จ่ายเงินงบประมาณปี 63 ณ สิ้นไตรมาส 2
กรมบัญชีกลางเผยผลการใช้จ่ายเงินงบประมาณ ณ สิ้นไตรมาส 2 ของปีงบประมาณ 2563 ใช้จ่ายแล้วจํานวน 1.6 ล้านล้านบาท คิดเป็นร้อยละ 50.45
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2563 ตั้งแต่ต้นปีงบประมาณจนถึงวันที่ 31 มีนาคม 2563 (1 ต.ค. 62 – 31 มี.ค. 63) งบประมาณภาพรวมใช้จ่ายแล้ว จํานวน 1,614,411 ล้านบาท ของวงเงินงบประมาณ 3,200,000 ล้านบาท คิดเป็นร้อยละ 50.45 จําแนกเป็น (1) รายจ่ายลงทุนใช้จ่าย จํานวน 145,324 ล้านบาท ของวงเงิน 641,712 ล้านบาท คิดเป็นร้อยละ 22.65 (2) รายจ่ายประจําใช้จ่าย จํานวน 1,469,087 ล้านบาท ของวงเงิน 2,558,288 ล้านบาท คิดเป็นร้อยละ 57.42 สําหรับเงินงบประมาณที่กันไว้เบิกเหลื่อมปี ใช้จ่าย จํานวน 209,960 ล้านบาท ของวงเงิน 211,732 ล้านบาท คิดเป็นร้อยละ 99.16
โฆษกกรมบัญชีกลาง กล่าวเพิ่มเติมว่า เพื่อให้การใช้จ่ายเงินงบประมาณรายจ่าย ประจําปีงบประมาณ พ.ศ. 2563 เป็นไปตามเป้าหมายที่คณะรัฐมนตรีกําหนด กรมบัญชีกลางจึงให้ส่วนราชการเร่งจัดสรรเงินภายใน 5 วัน นับแต่วันที่ได้รับอนุมัติจากสํานักงบประมาณ รวมทั้ง เร่งรัดให้ส่วนราชการใช้จ่ายหรือก่อหนี้ผูกพัน เพื่อให้เม็ดเงินเข้าสู่ระบบเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานฝ่ายฆราวาส ในพิธีบำเพ็ญกุศล ๑๕๐ ปี ชาตกาล หลวงปู่มั่น ภูริทัตโต
วันจันทร์ที่ 20 มกราคม 2563
นายกฤษศญพงษ์ ศิริ ปลัดกระทรวงวัฒนธรรม เป็นประธานฝ่ายฆราวาส ในพิธีบําเพ็ญกุศล ๑๕๐ ปี ชาตกาล หลวงปู่มั่น ภูริทัตโต
นายกฤษศญพงษ์ ศิริ ปลัดกระทรวงวัฒนธรรม เป็นประธานฝ่ายฆราวาส ในพิธีบําเพ็ญกุศล ๑๕๐ ปี ชาตกาล หลวงปู่มั่น ภูริทัตโต อดีตเจ้าอาวาสวัดเจดีย์หลวงวรวิหาร บูรพาจารย์ใหญ่สายกรรรมฐาน ณ มณฑลพิธีลานพระธาตุเจดีย์หลวง วัดเจดีย์หลวงวรวิหาร จังหวัดเชียงใหม่
วันที่ ๑๙ มกราคม ๒๕๖๓ เวลา ๑๓.๓๐ น. พระครูโสภณกวีวัฒน์ ผู้ช่วยเจ้าอาวาสวัดเจดีย์หลวง วรวิหาร รักษาการเจ้าอาวาสวัดเจดีย์หลวง วรวิหาร จังหวัดเชียงใหม่ เป็นประธานฝ่ายสงฆ์
นายกฤษศญพงษ์ ศิริ ปลัดกระทรวงวัฒนธรรม เป็นประธานฝ่ายฆราวาส ในพิธีบําเพ็ญกุศล ๑๕๐ ปี ชาตกาล หลวงปู่มั่น ภูริทัตโต อดีตเจ้าอาวาสวัดเจดีย์หลวง วรวิหาร บูรพาจารย์ใหญ่สายกรรรมฐาน ณ มณฑลพิธีลานพระธาตุเจดีย์หลวง วัดเจดีย์หลวง วรวิหาร อําเภอเมืองเชียงใหม่ จังหวัดเชียงใหม่ โดยมีคณะสงฆ์จังหวัดเชียงใหม่ นายณรงค์ ทรงอารมณ์ผู้อํานวยการสํานักงานพระพุทธศาสนาแห่งชาติ นายเสน่ห์ สายเย็นใจ วัฒนธรรมจังหวัดเชียงใหม่ หัวหน้าส่วนราชการ พุทธศาสนิกชนเข้าร่วมเป็นจํานวนมาก
กิจกรรมดังกล่าวจัดขึ้นเพื่อร่วมเฉลิมฉลองเนื่องในวาระครบรอบ ๑๕๐ ปีชาตกาล ในปี ๒๕๖๓ - ๒๕๖๔ และในโอกาสที่องค์การศึกษาวิทยาศาสตร์และวัฒนธรรมแห่งสหประชาชาติ (ยูเนสโก) ได้มีมติประกาศยกย่องให้พระอาจารย์มั่น ภูริทัตโต เป็นบุคคลสําคัญของโลกสาขาสันติภาพ เมื่อวันที่ ๒๕ พฤศจิกายน ๒๕๖๒ โดยมีวัดต่าง ๆ ในจังหวัดเชียงใหม่ อาทิ วัดป่าดาราภิรมย์ วัดโรงธรรมสามัคคี วัดป่าอรัญญวิเวก วัดป่าอาจารย์มั่น วัดถ้ําดอกคํา วัดพระธาตุดอยนะโม และวัดที่เกี่ยวข้อง ร่วมใจกันจัดกิจกรรมด้วย
รัฐบาลไทย-ข่าวทำเนียบรัฐบาล-นายกรัฐมนตรีพบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
วันพุธที่ 13 พฤษภาคม 2563
นายกรัฐมนตรีพบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
นายกรัฐมนตรี พบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
วันนี้ (13 พฤษภาคม 2563) ช่วงบ่าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปพบกับตัวแทนสมาพันธ์ เอสเอ็มอี ไทย เพื่อรับฟังและแลกเปลี่ยนความคิดเห็นเกี่ยวกับการดําเนินงาน ปัญหาและอุปสรรค ในช่วงการแพร่ระบาดของเชื้อโควิด-19 ที่ส่งผลกระทบในวงกว้าง รวมทั้งข้อเสนอจากสมาพันธ์ฯ ซึ่งรัฐบาลจะนําไปพิจารณาอย่างถี่ถ้วน และช่วยเหลือ บรรเทา ผลกระทบ รวมทั้งการแก้ปัญหาอย่างบูรณาการ เพื่อความยั่งยืนของผู้ประกอบการด้วย
สมาพันธ์ เอสเอ็มอี ไทย เป็นการรวมตัวของผู้ประกอบการสาขาต่าง ๆ เช่น สมาคมการค้าไทยสมาร์ทเอสเอ็มอี สมาคมแฟรนไชส์และไลเซ่นส์ และกลุ่มอุตสาหกรรมเกษตรแปรรูป เป็นต้น โดยทําหน้าที่เป็นศูนย์กลางการประสานงานกับหน่วยงานต่าง ๆ ส่งเสริมความเข้มแข็งของสมาชิก รวมทั้ง การให้ความช่วยเหลือระหว่างสมาชิก
จากนั้น นายกรัฐมนตรีได้เดินทางไปยังสมาคมชาวนาและเกษตรกรไทย ซึ่งเป็นองค์กรสื่อกลางให้กับชาวนาและเกษตรกร โดยมีนายปราโมทย์ เจริญศิลป์ นายกสมาคมฯ และสมาชิกให้การต้อนรับ พร้อมพูดคุยเกี่ยวกับปัญหาของเกษตรกร ทั้งปัญหาน้ําท่วม น้ําแล้ง และยังมีผลกระทบจากโควิด-19 อีกด้วย ซึ่งนายกรัฐมนตรีให้ความมั่นใจว่ารัฐบาลตั้งใจแก้ปัญหาเรื่องน้ําอย่างยั่งยืน เพราะคือหัวใจของภาคเกษตรกรรม พร้อมรับข้อเสนอจากเกษตรกรไปดําเนินการแก้ไขและพัฒนาให้ดีที่สุดเพื่อประโยชน์ต่อเกษตรกรรมในภาพรวม
รัฐบาลไทย-ข่าวทำเนียบรัฐบาล-โฆษก ศบค. เผยหากสงสัยว่าตนเองอยู่ในพื้นที่เกี่ยวโยงกับผู้ป่วยยืนยันโควิด-19 สามารถเข้ารับการตรวจโดยไม่เสียค่าใช้จ่าย ย้ำยังต้องปฏิบัติ 5 มาตรการหลัก เตรียมผ่อนปรนมาตรการระยะ 3
วันจันทร์ที่ 25 พฤษภาคม 2563
โฆษก ศบค. เผยหากสงสัยว่าตนเองอยู่ในพื้นที่เกี่ยวโยงกับผู้ป่วยยืนยันโควิด-19 สามารถเข้ารับการตรวจโดยไม่เสียค่าใช้จ่าย ย้ํายังต้องปฏิบัติ 5 มาตรการหลัก เตรียมผ่อนปรนมาตรการระยะ 3
โฆษก ศบค. เผยประชาชนที่สงสัยว่าตนเองอยู่ในพื้นที่เกี่ยวโยงกับผู้ยืนยันติดเชื้อไวรัสโควิด-19 สามารถเข้ารับการตรวจโดยไม่เสียค่าใช้จ่าย ย้ํายังต้องปฏิบัติ 5 มาตรการหลัก เตรียมผ่อนปรนมาตรการระยะ 3
วันนี้ (25 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยถึงกรณีประชาชนที่มีความกังวลว่า จะอยู่ในพื้นที่เกี่ยวโยงกับผู้ป่วยติดเชื้อไวรัสโควิด-19 ที่เป็นเพศชาย อายุ 72 ปี ที่ใช้บริการร้านตัดผม ร้านอาหาร ย่านประชาชื่นและโรงพยาบาล 2 แห่งนั้น สามารถเข้ารับการตรวจหาเชื้อไวรัสโควิด-19 ได้ โดยกระทรวงสาธารณสุขและ ศบค. พร้อมให้บริการกับทุกคนเพื่อทําการตรวจหาผู้ป่วยติดเชื้อให้ได้มากที่สุด
โฆษก ศบค. ชี้แจงกรณีมีผู้เดินทางกลับภูมิลําเนาที่จังหวัดบุรีรัมย์และเสียชีวิตระหว่างอยู่ในสถานกักกันที่รัฐจัดให้ State Quarantine หลังจากเดินทางมาทําธุระที่กรุงเทพมหานครว่า ข้อมูลจากกองระบาดวิทยา กองโรคติดต่อทั่วไป และนายแพทย์สาธารณสุขจังหวัดในพื้นที่ ยังไม่สามารถยืนยันได้ว่าเป็นผู้ป่วยติดเชื้อไวรัสโควิด-19 เพราะอยู่ระหว่างการสอบสวนโรค ซึ่งเจ้าหน้าที่ได้ปฏิบัติตามมาตรการโดยการสวมใส่ชุด PPE ระหว่างการตรวจสอบ เมื่อได้รับรายละเอียดเพิ่มเติมจะได้นํามารายงานภายหลัง ทั้งนี้ หากประชาชนมีความสงสัยว่า ตนเองอยู่ในพื้นที่เสี่ยงสามารถแจ้งเจ้าหน้าที่และเข้ารับการตรวจหาเชื้อไวรัสโควิด-19 ได้
ในตอนท้าย โฆษก ศบค. ฝากถึงประชาชนทุกคนว่าในสัปดาห์นี้เป็นการเตรียมการผ่อนปรนมาตรการในระยะที่ 3 จึงขอให้ทุกคนมีความร่วมมือปฏิบัติตามมาตรการหลัก 5 อย่าง เน้นการสวมใส่หน้ากากอนามัย ล้างมือเป็นประจํา เพื่อทําให้จํานวนตัวเลขผู้ป่วยติดเชื้อในประเทศไทยไม่เพิ่มมากขึ้น สามารถทําการผ่อนปรนมาตรการในระยะที่ 3 ได้
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.สั่งสถานบริการในพื้นที่เสี่ยงแผ่นดินไหวติดตามสถานการณ์ สำรวจโครงสร้างความปลอดภัย
วันศุกร์ที่ 22 พฤศจิกายน 2562
สธ.สั่งสถานบริการในพื้นที่เสี่ยงแผ่นดินไหวติดตามสถานการณ์ สํารวจโครงสร้างความปลอดภัย
กระทรวงสาธารณสุข สั่งสถานบริการในพื้นที่เสี่ยงแผ่นดินไหว ติดตามสถานการณ์ สํารวจความปลอดภัยเตรียมทีมช่วยเหลือทางการแพทย์ ทีมสอบสวนควบคุมโรคเคลื่อนที่เร็ว ทีมเยียวยาสุขภาพจิต และทีมอนามัยสิ่งแวดล้อม พร้อมให้การดูแลประชาชน
กระทรวงสาธารณสุข สั่งสถานบริการในพื้นที่เสี่ยงแผ่นดินไหว ติดตามสถานการณ์ สํารวจความปลอดภัยเตรียมทีมช่วยเหลือทางการแพทย์ ทีมสอบสวนควบคุมโรคเคลื่อนที่เร็ว ทีมเยียวยาสุขภาพจิต และทีมอนามัยสิ่งแวดล้อม พร้อมให้การดูแลประชาชน
วันนี้ (22 พฤศจิกายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังการประชุมทางไกลเฝ้าระวังสถานการณ์แผ่นดินไหว กับนายแพทย์สาธารณสุขจังหวัด และผู้อํานวยการโรงพยาบาลทั่วประเทศ ว่า รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข มีความห่วงใยสถานการณ์แผ่นดินไหวที่ประเทศลาว ซึ่งส่งผลกระทบมาถึงประเทศไทย กระทรวงสาธารณสุข ได้ให้สํานักงานสาธารณสุขจังหวัด ผู้อํานวยการโรงพยาบาล กรมสนับสนุนบริการสุขภาพที่มีศูนย์เขตตามภูมิภาค ส่งทีมวิศวกรสํารวจความเสียหาย เบื้องต้นได้รับรายงานว่ามีสถานบริการสาธารณสุขมีอาคารที่ได้รับผลกระทบเล็กน้อย 20 กว่าแห่ง ส่วนใหญ่มีรอยร้าว สีหลุดลอก โดยไม่กระทบกับโครงสร้าง ทั้งหมดสามารถใช้งานได้ตามปกติ
นายแพทย์สุขุมกล่าวต่อว่า สถานบริการสาธารณสุขที่ตั้งอยู่ในพื้นที่เสี่ยงแผ่นดินไหวใน 22 จังหวัด119 อําเภอ มีทั้งหมด 745 แห่ง ได้สั่งการให้หน่วยงานสาธารณสุขทุกแห่งเฝ้าระวังติดตามสถานการณ์การเกิดแผ่นดินไหวอย่างใกล้ชิด ให้ทุกจังหวัดเตรียมความพร้อมในการดูแลประชาชน จัดทีมเคลื่อนที่เร็วช่วยเหลือทางการแพทย์ ทีมสอบสวนควบคุมโรคเคลื่อนที่เร็ว ทีมฟื้นฟูเยียวยาทางสุขภาพ และทีมอนามัยสิ่งแวดล้อมด้านอาคารสถานที่ ให้สํารวจจุดเสี่ยงของโครงสร้างอาคาร ระบบออกซิเจน ระบบไฟฟ้าที่อาจได้รับผลกระทบ เตรียมแผนอพยพผู้ป่วยพร้อมจัดเตรียมพื้นที่อพยพที่ปลอดภัย และทําการซักซ้อมแผนการรับมือเหตุแผ่นดินไหว
ในการวางแผนระยะยาวการก่อสร้างอาคารรองรับเหตุแผ่นดินไหว กระทรวงสาธารณสุข โดยกรมสนับสนุนบริการสุขภาพ ได้ออกแบบตึกอาคารผู้ป่วย ให้มีความมั่นคง และป้องกันแผ่นดินไหวได้ในพื้นที่เสี่ยง ตั้งแต่ปี 2545 ส่วนอาคารที่สร้างก่อนหน้านั้นจะได้สํารวจเสริมในเรื่องความปลอดภัยให้สามารถรองรับเหตุแผ่นดินไหวซึ่งขณะนี้ทั้งหมดยังใช้งานได้ตามปกติ และยังคงติดตามสถานการณ์อยู่ตลอด
รัฐบาลไทย-ข่าวทำเนียบรัฐบาล-กระทรวงยุติธรรม โดย สำนักงาน ป.ป.ส. จัดประชุมวิชาการสารเสพติดระดับชาติ ครั้งที่ ๑๑ : สภาวการณ์นานาชาติที่มีผลต่อการใช้สารเสพติด (International Influences on Drug Abuse)
วันพุธที่ 7 สิงหาคม 2562
กระทรวงยุติธรรม โดย สํานักงาน ป.ป.ส. จัดประชุมวิชาการสารเสพติดระดับชาติ ครั้งที่ ๑๑ : สภาวการณ์นานาชาติที่มีผลต่อการใช้สารเสพติด (International Influences on Drug Abuse)
กระทรวงยุติธรรม โดย สํานักงาน ป.ป.ส. จัดประชุมวิชาการสารเสพติดระดับชาติ ครั้งที่ ๑๑ : สภาวการณ์นานาชาติที่มีผลต่อการใช้สารเสพติด (International Influences on Drug Abuse)
วันพุธที่ ๗ สิงหาคม ๒๕๖๒ เวลา ๐๙.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุมวิชาการสารเสพติดระดับชาติ ครั้งที่ ๑๑ : สภาวการณ์นานาชาติที่มีผลต่อการใช้สารเสพติด (International Influences on Drug Abuse) โดยมี ม.ล. ดิศปนัดดา ดิศกุล ประธานเจ้าหน้าที่บริหารมูลนิธิแม่ฟ้าหลวงฯ ศ. ดร.สถิรกร พงศ์พานิช คณบดีวิทยาลัยวิทยาศาสตร์สาธารณสุข และนายนิยม เติมศรีสุข เลขาธิการ ป.ป.ส. พร้อมด้วยนักวิชาการ เจ้าหน้าที่ ผู้ปฏิบัติงานด้านการป้องกันและแก้ไขปัญหายาเสพติด ทั้งในประเทศ และต่างประเทศ เข้าร่วมจํานวนกว่า ๔๐๐ คน เพื่อแลกเปลี่ยนความรู้และประสบการณ์ในหัวข้อต่าง ๆ เช่น การอุบัติของสารเสพติดชนิดใหม่ และการอุบัติซ้ําของสารเสพติดชนิดเดิม ตลาดยาเสพติดและอาชญากรรมบนโลกออนไลน์ การอนุญาตให้ใช้กัญชาเพื่อการรักษา และกฎหมายการเปิดเสรี เป็นต้น ซึ่งการประชุมครั้งนี้จัดขึ้นระหว่างวันที่ ๗ - ๙ สิงหาคม ๒๕๖๒ ณ โรงแรมมิราเคิล แกรนด์ คอนเวนชั่น กรุงเทพฯ
ในโอกาสนี้ ปลัดกระทรวงยุติธรรม กล่าวว่า ปัญหายาเสพติดเป็นปัญหาสําคัญระดับโลกที่มีความสลับซับซ้อนขึ้นอยู่กับบริบทของแต่ละประเทศ และมีการเปลี่ยนแปลงอยู่ตลอดเวลา จึงทําให้กลไลในการบริหารจัดการแก้ไขปัญหายาเสพติดต้องเปลี่ยนแปลงไป จากรายงานของ UNODC พบว่า มีประชากรที่ใช้สารเสพติดประมาณ ๒๗๑ ล้านคน หรือประมาณร้อยละ ๔ ของประชากรโลกทั้งหมด ซึ่งเมื่อมองปัญหานี้จะพบว่าทุกประเทศล้วนมีประสบการณ์และองค์ความรู้ที่จะมาแลกเปลี่ยนในการแก้ไขปัญหาดังกล่าว เรามีหน้าที่จัดการแก้ไขปัญหายาเสพติดในกรอบต่าง ๆ ทั้งในประเทศและระดับนานาชาติ โดยปัจจุบัน สํานักงาน ป.ป.ส. ได้เสนอร่างกฎหมาย คือ ประมวลกฎหมายยาเสพติด ซึ่งนัยสําคัญอยู่ในร่างประมวลกฎหมายหลายประเด็น เช่น การบูรณาการความคิดในเรื่องยาเสพติด การพิจารณาจัดสัดส่วนในการลงโทษระดับสูง เป็นต้น ซึ่งร่างกฎหมายฉบับดังกล่าว กระทรวงยุติธรรม ได้มีการยืนยันร่างกฎหมายนี้ไปยัง ครม. แล้ว ซึ่งเชื่อว่าเราจะสามารถจะผลักดันร่างกฎหมายนี้ได้ สุดท้าย คนส่วนใหญ่อาจจะมองการแก้ไขปัญหายาเสพติดไปในเชิงการป้องกันและปราบปรามซึ่งเป็นเชิงยุทธการ แต่ในที่สุดเราพบว่า หากสภาพสังคมยังมีความยากจน สังคมยังไม่เปิดโอกาสให้คนชายขอบได้มีโอกาสเปลี่ยนแปลงชีวิตให้ที่ดี ปัญหานี้จะยังไม่สามารถแก้ไขได้ แต่หากเราสามารถทําให้คนในพื้นที่ต่าง ๆ มีรายได้เพิ่มขึ้น มีคุณภาพชีวิตที่ดีขึ้น ส่วนนี้จะเป็นจุดสําคัญในการแก้ไขปัญหาดังกล่าวอีกทางหนึ่ง
รัฐบาลไทย-ข่าวทำเนียบรัฐบาล-โลกเปลี่ยน คนปรับ : หลุดจากกับดัก..ขยับสู่ความยั่งยืน (E-BOOK ฉบับสมบูรณ์)
วันอาทิตย์ที่ 14 มิถุนายน 2563
โลกเปลี่ยน คนปรับ : หลุดจากกับดัก..ขยับสู่ความยั่งยืน (E-BOOK ฉบับสมบูรณ์)
โลกเปลี่ยน คนปรับ : หลุดจากกับดัก..ขยับสู่ความยั่งยืน (E-BOOK ฉบับสมบูรณ์)
โลกเปลี่ยน คนปรับ : หลุดจากกับดัก..ขยับสู่ความยั่งยืนโดยดร. สุวิทย์ เมษินทรีย์
ในสถานการณ์โรคโควิด-19 ผมได้นําเสนอแนวความคิดในการขับเคลื่อนประเทศไทย เป็นหนังสือสั้น ๆ จํานวนสามเล่ม หนังสือเล่มแรกคือ ความพอเพียงในโลกหลังโควิด อธิบายความเชื่อมโยงปรัชญาของเศรษฐกิจพอเพียงกับการพัฒนาที่ยั่งยืนในโลกหลังโควิด หนังสือเล่มที่สองคือ เตรียมคนไทยเป็นมนุษย์ที่สมบูรณ์ในโลกหลังโควิด อธิบายโมเดลการเรียนรู้และการพัฒนาคนในโลกหลังโควิด และหนังสือเล่มที่สามคือ “สังคมของพวกเรา” ในโลกหลังโควิด อธิบายสัญญาประชาคมใหม่เพื่อสร้างสังคมที่เกื้อกูลและแบ่งปัน
หนังสือทั้ง 3 เล่ม ได้ถูกนํามาเรียบเรียงใหม่ และเพิ่มเนื้อหาวาระขับเคลื่อนประเทศไทยเพื่อเตรียมพร้อมสู่โลกหลังโควิด เป็นหนังสือ “โลกเปลี่ยน คนปรับ : หลุดจากกับดัก ขยับสู่ความยั่งยืน” โดยผมขอมอบหนังสือเล่มนี้เป็นของขวัญให้แก่ทุกท่านเนื่องในโอกาสที่กระทรวงการอุดมศึกษา วิทยาศาสตร์ วิจัยและนวัตกรรม สถาปนาครบรอบ 1 ปี (วันที่ 2 พฤษภาคม 2563) ผมหวังว่าหนังสือเล่มนี้จะช่วยจุดประกายให้ทุกท่านได้ช่วยกันใช้ปัญญาและแสวงหาโอกาสเพื่อนําพาประเทศไทยไปสู่อนาคตในโลกหลังโควิดครับ
Download หนังสือโลกเปลี่ยน คนปรับ : หลุดจากกับดัก..ขยับสู่ความยั่งยืน (e-book ฉบับสมบูรณ์)
คลิกที่นี่เพื่อแสดงผลในรูปแบบ e-Book แบบ Flip
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลจูงใจท้องถิ่น มอบรางวัลบริหารจัดการดี
วันพุธที่ 24 ตุลาคม 2561
รัฐบาลจูงใจท้องถิ่น มอบรางวัลบริหารจัดการดี
รัฐบาลมอบรางวัลให้แก่องค์กรปกครองส่วนท้องถิ่นที่มีระบบบริหารจัดการโปร่งใสและมีประสิทธิภาพ เพื่อให้เป็นตัวอย่างและกระตุ้นให้ท้องถิ่นอื่นทั่วประเทศมีแรงจูงใจในการดําเนินงาน
อังคารที่ 23 ต.ค.61
รัฐบาลจูงใจท้องถิ่น มอบรางวัลบริหารจัดการดี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบรางวัลให้แก่องค์กรปกครองส่วนท้องถิ่นที่มีระบบบริหารจัดการโปร่งใสและมีประสิทธิภาพ เพื่อให้เป็นตัวอย่างและกระตุ้นให้ท้องถิ่นอื่นทั่วประเทศมีแรงจูงใจในการดําเนินงาน โดยองค์กรทุกแห่งที่ได้รับรางวัลจะต้องผ่านการตรวจสอบความโปร่งใสจากสํานักงานการตรวจเงินแผ่นดิน สํานักงาน ป.ป.ช. และ สํานักงาน ปปท. และยังต้องมีการจัดบริการสาธารณะโดยนํานวัตกรรมเข้ามาช่วยแก้ปัญหาให้กับประชาชน เช่น การจัดการขยะ การผลิตพลังงานทดแทน การจัดสวัสดิการแก่เด็ก คนชรา และคนพิการ เป็นต้น รวมถึงเปิดโอกาสให้ประชาชนมีส่วนร่วมในการพัฒนาท้องถิ่นอย่างยั่งยืน ทั้งนี้ รัฐบาลมุ่งหวังให้ชุมชนท้องถิ่นเกิดความเข้มแข็งและเจริญก้าวหน้าภายใต้หลักธรรมาภิบาลและการบริหารจัดการที่ดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ จัดสัมมนา เชิงปฏิบัติการเรื่อง “แนวทางความร่วมมือภาคีเครือข่าย การขับเคลื่อนเกษตรกรรมยั่งยืน สู่เป้าหมาย 5 ล้านไร่”
วันศุกร์ที่ 2 กุมภาพันธ์ 2561
กระทรวงเกษตรฯ จัดสัมมนา เชิงปฏิบัติการเรื่อง “แนวทางความร่วมมือภาคีเครือข่าย การขับเคลื่อนเกษตรกรรมยั่งยืน สู่เป้าหมาย 5 ล้านไร่”
กระทรวงเกษตรฯ จัดสัมมนาผนึกความร่วมมือภาคีเครือข่าย หวังขยายผลขับเคลื่อนงานเกษตรกรรมยั่งยืนสู่เป้าหมาย 5 ล้านไร่
ดร.วิวัฒน์ ศัลยกําธรรัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดการสัมมนาเชิงปฏิบัติการเรื่อง “แนวทางความร่วมมือภาคีเครือข่าย การขับเคลื่อนเกษตรกรรมยั่งยืน สู่เป้าหมาย 5 ล้านไร่”จัดขึ้นระหว่างวันที่ 1 – 2 ก.พ. 2561 ณ โรงแรมตรัง กรุงเทพฯ ว่าตามแผนพัฒนาเศรษฐกิจและสังคมแห่งชาติ ฉบับที่ 12 ปี พ.ศ.2560-2564 ให้ความสําคัญต่อการพัฒนาระบบเกษตรกรรมยั่งยืน โดยกําหนดเป้าหมาย และตัวชี้วัดที่สําคัญ ได้แก่ การเพิ่มพื้นที่เกษตรกรรมยั่งยืนเป็น 5 ล้านไร่ ในปี พ.ศ.2564ซึ่งในการขับเคลื่อนให้เกิดการเพิ่มพื้นที่5 ล้านไร่ จําเป็นต้องมีการดําเนินงานและบูรณาการความร่วมมือระหว่างภาคีเครือข่ายในการขับเคลื่อนร่วมกัน ทั้งภาครัฐ ภาคเอกชน สถาบันการศึกษา ปราชญ์ชาวบ้าน รวมถึงเครือข่ายภาคประชาสังคม เพื่อให้เกิดการขยายผลการพัฒนาระบบเกษตรกรรมยั่งยืนในทุกมิติที่จะก่อให้เกิดความมั่นคง ยั่งยืน ให้แก่เกษตรกร
ทั้งนี้ กระทรวงเกษตรและสหกรณ์ได้รับมอบหมายให้เป็นหน่วยงานหลักรับผิดชอบการขับเคลื่อนเกษตรกรรมยั่งยืนในภาพรวม ซึ่งต้องกําหนดแนวทางให้เกิดการบูรณาการทํางานที่เป็นทิศทางเดียวกัน รวมถึงส่งเสริมและสนับสนุนให้เกิดการบูรณาการระหว่างภาคีทุกภาคส่วนอย่างเป็นรูปธรรมดังนั้น เพื่อให้การขับเคลื่อนเกษตรกรรมยั่งยืนบรรลุเป้าหมายตามแผนชาติ กองนโยบายเทคโนโลยีเพื่อการเกษตรและเกษตรกรรมยั่งยืนสํานักงานปลัดกระทรวงเกษตรและสหกรณ์ ในฐานะองค์กรที่มีภารกิจหลักเกี่ยวข้องกับการพัฒนาการเกษตรอย่างยั่งยืน จึงกําหนดจัดสัมมนาเชิงปฏิบัติการ เรื่อง “แนวทางความร่วมมือภาคีเครือข่าย การขับเคลื่อนเกษตรกรรมยั่งยืนสู่เป้าหมาย 5 ล้านไร่” ขึ้นเพื่อชี้แจงสร้างความเข้าใจนโยบายและแนวทางการขับเคลื่อนเกษตรกรรมยั่งยืนรวมถึงเป็นเวทีการแลกเปลี่ยนประสบการณ์ และระดมความคิดเห็นเกี่ยวกับการสร้างความร่วมมือของเครือข่ายทุกภาคี ทั้งส่วนกลางและระดับพื้นที่ในการขับเคลื่อนสู่เป้าหมายการพัฒนาและเพิ่มพื้นที่เกษตรกรรมยั่งยืน ตามที่กําหนดไว้ในแผนพัฒนาเศรษฐกิจและสังคมแห่งชาติฉบับปัจจุบัน และเพื่อขับเคลื่อนเกษตรกรรมยั่งยืนสู่เป้าหมายการเพิ่มพื้นที่เกษตรกรรมยั่งยืน 5 ล้านไร่ ต่อไป
สําหรับผู้เข้าร่วมสัมมนาในครั้งนี้ ประกอบด้วย เจ้าหน้าที่ภาครัฐจากส่วนกลาง ทั้งในและนอกสังกัดกระทรวงเกษตรและสหกรณ์เจ้าหน้าที่จากหน่วยงานในพื้นที่ 12 จังหวัด ปราชญ์ชาวบ้าน ผู้นําเกษตรกร และผู้แทนภาคประชาสังคม 15 องค์กร รวมจํานวน 120 คน ซึ่งมาร่วมกันแลกเปลี่ยนประสบการณ์ และให้ข้อเสนอแนะที่เป็นประโยชน์ ที่จะก่อให้เกิดการขยายผลการพัฒนาเกษตรกรรมยั่งยืนที่เป็นรูปธรรม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มาตรการลดภาระหนี้ เพิ่มสภาพคล่องแก่เกษตรกรรายย่อย
วันอังคารที่ 7 สิงหาคม 2561
มาตรการลดภาระหนี้ เพิ่มสภาพคล่องแก่เกษตรกรรายย่อย
ในช่วงที่ผ่านมาเกษตรกรรายย่อยหลายรายประสบปัญหาภัยธรรมชาติ ต้นทุนทางการผลิตสูง และปริมาณผลผลิตออกสู่ตลาดมากเกินความต้องการ ทําให้ราคาพืชผลทางการเกษตรตกต่ําและเกษตรกรมีภาระหนี้สิน รัฐบาลจึงได้เห็นชอบมาตรการลดภาระหนี้สินให้แก่เกษตรกรรายย่อย
อังคารที่ 7 ส.ค.61
มาตรการลดภาระหนี้ เพิ่มสภาพคล่องแก่เกษตรกรรายย่อย
ต่อจากนี้ไป ขอเชิญรับฟังไทยคู่ฟ้า ครับ
ในช่วงที่ผ่านมาเกษตรกรรายย่อยหลายรายประสบปัญหาภัยธรรมชาติ ต้นทุนทางการผลิตสูง และปริมาณผลผลิตออกสู่ตลาดมากเกินความต้องการ ทําให้ราคาพืชผลทางการเกษตรตกต่ําและเกษตรกรมีภาระหนี้สิน รัฐบาลจึงได้เห็นชอบมาตรการลดภาระหนี้สินให้แก่เกษตรกรรายย่อย 2 โครงการ ได้แก่ โครงการพักชําระหนี้เป็นเวลา 3 ปี โดยเกษตรกรจะต้องสมัครเข้าร่วมโครงการที่ ธ.ก.ส. ภายใน 31 ธ.ค.61 นี้ และโครงการลดดอกเบี้ยเงินกู้ให้แก่เกษตรกรรายย่อยเฉพาะต้นเงินส่วนที่ไม่เกิน 300,000 บาท โดยรัฐบาลและ
ธ.ก.ส. จะรับภาระดอกเบี้ยให้ร้อยละ 3 เป็นเวลา 1 ปี ทั้งนี้ เพื่อให้เกษตรกรสามารภนําเงินไปลงทุนและช่วยลดภาระหนี้สินได้ ผู้ที่สนใจสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี